### Beslutninger

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 13. august 2025 har vedtaget Magistratens foranstående indstilling af 24. juni 2025.

###

.

### Resume

[adresse] besluttede den 10. maj 2023 at indføre borgerforslag i en 2-årig forsøgsperiode i [adresse]. Det giver borgere, som er fyldt 15 år, mulighed for at fremsætte et borgerforslag. Hvis et forslag får 1.500 stemmer, sendes forslaget til behandling i byrådet. Ordningen har nu kørt i to år og skal derfor evalueres.

I den toårige periode (status 24. april 2025) er der indkommet 85 borgerforslag. Heraf er 6 borgerforslag behandlet i byrådet. Heraf er de 5 borgerforslag færdigbehandlet i byrådet, mens den endelige behandling af 1 borgerforslag udestår. Af de 5 færdigbehandlede borger-forslag blev et borgerforslag om ”Fortsæt omlægningen af [adresse]” vedtaget, men byrådet havde allerede tidligere besluttet omlægningen af [adresse]. De andre 4 færdigbehandlede borgerforslag blev ikke vedtaget.

Evalueringen belyser, i hvilket omfang succeskriterierne for ordningen kan vurderes at være opfyldte. Hertil kommer en evaluering af de organisatoriske rammer og den kommunikative understøttelse af ordningen.

Evalueringen peger på flere udviklingspotentialer, hvis ordningen skal fortsætte i en udvidet version.

### Beslutningspunkter

Det indstilles:

At 1) byrådet tager evalueringen af ordningen til efterretning.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 24-06-2025

Amanda Carlsen: 4

Fremsendes til [adresse] med bemærkning, at Magistraten i mødet den 24. juni 2025 anbefaler, at byrådet tiltræder Magistratsafdelingen for Kultur og Borgerservices indstilling af 12. juni 2025.